Jaunatis
Jaunatis – Mėnulio fazė, kai Mėnulis būna tiesėje tarp Žemės ir Saulės. Dienomis dangaus skliaute jis būna beveik prie pat Saulės, taigi Žemėje neįmanoma jo pastebėti. Jaunaties metu Mėnulis būna matomas tik esant Saulės užtemimams. Jaunaties ciklo metu Saulės ir Mėnulio traukos jėgos sumuojasi ir veikia viena kryptimi, todėl tuo metu Žemėje pastebimi didžiausi potvyniai ir atoslūgiai.